Misrning Sinay yarimorolida bortida tinchlikparvarlar bo‘lgan vertolyot halokatga uchradi. Buning oqibatida 8 kishi halok bo‘lgan. Foto: Xinhua / Global Look Press AFP axborot agentligi ma’lumotlariga ko‘ra, halokat 6 nafar amerikalik, bir nafardan fransiyalik va chexiyalik harbiy hayotini olib ketgan. Ma’lum qilinishicha, UH-60 Black Hawk vertolyoti razvedka parvozini amalga oshirayotgan vaqtda yarimorol janubidagi Tiran oroli yaqinida qulagan. Fojianing dastlabki sababi sifatida texnik nosozlik aytilgan. Vertolyot xalqaro tinchlikparvar missiyasi MFO‘ga tegishli bo‘lgan. Ushbu missiya Misr va Isroil o‘rtasidagi 1979 yilda imzolangan tinchlik sulhi bajarilishi ortidan kuzatuv olib boradi va Sinayda 1982 yildan beri joylashtirilgan. Uning tarkibiga 12ta davlat harbiylari kiradi. MFO‘da o‘z vertolyotlaridan biri halokatga uchragani tasdiqlangan, biroq tafsilotlar keltirilmagan.